2023 9 26
LT
Europos Sąjungos oficialusis leidinys
L 237/921
c) kaip nustatyti naudojantis diskrecijos teise planuojamus draudimo sutarčių be tiesioginio dalyvavimo elementų pinigų srautus pagal B98–B100 straipsnius ir
d) ar investicinė sutartis atitinka investicinės sutarties su diskrecinio dalyvavimo elementais, kuriai taikomas 17asis TFAS, apibrėžtį pagal 71 straipsnį.
C22.
Subjektas gali nuspręsti C21 straipsnyje nurodytas vertes nustatyti remdamasis:
a) pagrįsta ir patvirtinama informacija dėl to, kokias vertes subjektas būtų nustatęs pagal sutarties sąlygas ir rinkos sąlygas atitinkamai sutarties sudarymo arba pirminio pripažinimo metu arba
b) taikymo pradžios datą turima pagrįsta ir patvirtinama informacija.
C22A.
Taikydamas tikrosios vertės metodą subjektas gali pasirinkti klasifikuoti žalų, patirtų prieš draudimo sutarties įsigijimą pagal draudimo sutarčių, kurios nesudaro verslo, perdavimo sandorį arba verslo jungimo sandorį, kuriam taikomas 3-iasis TFAS, atlyginimo įsipareigojimą kaip patirtų žalų įsipareigojimą.
C23.
Jeigu subjektas taiko tikrosios vertės metodą, jis neprivalo taikyti 22 straipsnio ir gali į grupę įtraukti sutartis, kurių išleidimo data skiriasi daugiau negu vienais metais.
Subjektas grupes skirsto į grupes, kurių sutarčių išleidimo datos skiriasi ne daugiau kaip vienais metais (arba mažiau), tik tada, jeigu turi pagrįstos ir patvirtinamos informacijos šiam skirstymui atlikti.
Nepriklausomai nuo to, ar subjektas taiko 22 straipsnį, jam leidžiama nustatyti B72 straipsnio b punkte–e punkto ii papunktyje nurodytas grupės pirminio pripažinimo datos diskonto normas ir B72 straipsnio e punkto iii papunktyje nurodytas patirtų žalų datos diskonto normas taikymo pradžios datą, o ne pirminio pripažinimo arba patirtų žalų datą.
C24.
Jeigu taikydamas tikrosios vertės metodą subjektas nusprendžia skaidyti draudimo finansines pajamas arba sąnaudas į pelną ar nuostolius ir kitas bendrąsias pajamas, jam leidžiama kitomis bendrosiomis pajamomis pripažįstamą taikymo pradžios datos draudimo finansinių pajamų arba sąnaudų kaupiamąją sumą nustatyti:
a) retrospektyviai, bet tik tada, jei jis turi pagrįstos ir patvirtinamos informacijos, kad galėtų tai padaryti, arba
b) kaip nulį, nebent taikomas c punktas, ir
c) draudimo sutarčių su tiesioginio dalyvavimo elementais, kurioms taikomas B134 straipsnis, atveju, kaip lygią kaupiamajai sumai, pripažintai kitomis pagrindinių objektų bendrosiomis pajamomis.
Turtas, susidaręs dėl draudimo įsigijimo pinigų srautų C24A.
Taikydamas tikrosios vertės metodą turtui, susidariusiam dėl draudimo įsigijimo pinigų srautų (žr.
C5B straipsnio b punktą), taikymo pradžios datą subjektas nustato, kad turto, susidariusio dėl draudimo įsigijimo pinigų srautų, suma yra lygi draudimo įsigijimo pinigų srautų sumai, kuri susidarytų subjektui taikymo pradžios datą dėl teisių gauti:
a) susigrąžintas draudimo įsigijimo pinigų srautų sumas iš įmokų pagal draudimo sutartis, išleistas iki taikymo pradžios datos, tačiau taikymo pradžios datą nepripažintas;